**Siiri Aurora Nordin** (s. 15. lokakuuta 1980 Helsinki) on suomalainen rock- ja popmuusikko. Nordin oli popyhtye Killerin laulaja yhtyeen aktiiviaikana 2001–2003. Siiri Nordin on julkaissut englanninkielisen albumin *Me Too* (2006) ja suomenkieliset albumit *Lyö tahtia* (2008) ja *Paremmin kuin kukaan* (2011).

Sooloura
--------

Nordin nousi julkisuuteen Killer-yhtyeen laulajana. Killerin tunnetuimpia kappaleita ovat "Naughty Boy", "Liar" ja "All I Want". Yhtye jäi määrittelemättömän pituiselle tauolle vuonna 2005. 

Nordinin vuonna 2003 *Helmiä ja sikoja* -elokuvaa varten levyttämä "Sydämeni osuman sai" (jousisovitus Henrik Perelló),(käännösversio laulusta "Something's Gotten Hold of My Heart") sai runsaasti radiosoittoa. Toukokuussa 2006 Nordin julkaisi ensimmäisen soololevynsä *Me Too*. Albumi ei kuitenkaan menestynyt kaupallisesti. Maaliskuussa 2008 ilmestyi Nordinin ensimmäinen suomenkielinen albumi *Lyö tahtia*. Sen ensimmäinen single "Viimeinen palanen" sai ensisoittonsa radiossa marraskuussa 2007. Toukokuussa 2011 ilmestyi uusi albumi *Paremmin kuin kukaan*, jonka ensimmäinen single "Lusitaan". nousi keväällä 2011 muun muassa Radio Novan soitetuimpien kappaleiden joukkoon.

Syksyllä 2011 Nordinin ääntä kuultiin MTV3-kanavalla esitetyn Klikkaa mua -sarjan tunnuskappaleella *Huomenna on paremmin*.

Perhe ja muu julkisuus
----------------------

Siiri Nordinin vanhemmat ovat kuvanveistäjä Antti Nordin ja lavastaja Metti Nordin. Hänen veljensä Reino Nordin on näyttelijä ja muusikko. Hänen velipuolensa Boris Nordin-Oroza on esiintynyt hänen kanssaan. Taiteilija Outi Heiskanen oli Siiri Nordinin isoäiti. Syksyllä 2004 Nordin rekisteröi puolisonsa Mirjan kanssa parisuhteensa. Suhde kuitenkin päättyi vuonna 2007.*lähde?* Siiri Nordin on nähty myös Linnan juhlissa, sillä vuonna 2001 hän pääsi Linnaan The Rasmuksen Lauri Ylösen seuralaisena.

Nordin on opiskellut puuveneen rakennusta ja on innokas purjehtija. Hän on työskennellyt myös taksinkuljettajana. Siiri Nordin osallistui syksyllä 2011 Tanssii tähtien kanssa -ohjelman 6. tuotantokaudelle. Nordin putosi kisasta parinsa Jani Rasimuksen kanssa kisan 4. pudotuksessa.

Nordin näytteli nuorempana muun muassa Ryhmäteatterin viihdesarjassa *Tabu* ja teki lapsiroolin vuonna 1988 kuvatussa Mika Kaurismäen elokuvassa *Cha Cha Cha*.

Nordin muutti vuonna 2017 asumaan Helsingistä Salon Perniön Matildan kylään.

Diskografia
-----------

### Albumit

* *Me Too* (2006)
* *Lyö tahtia* (12. maaliskuuta 2008)
* *Paremmin kuin kukaan* (11. toukokuuta 2011)

### Singlet

* "Sydämeni osuman sai" (2003)
* "Soothe" (2006)
* "Viimeinen palanen" (2007)
* "Sano vain" (2008)
* "Mukula" (2008)
* "Lusitaan" (2011)
* "Paremmin kuin kukaan" (2011)
* "Huomenna on paremmin" (2011)
* "Parisuhdevakuutus" (2016)

### Julkaisut Killer-yhtyeessä

*Pääartikkeli: Killer-yhtyeen julkaisut*

Lähteet
-------

1. ↑  Nordin, Siiri *International Standard Name Identifier*. London:  ISNI International Agency (ISNI-IA) Limited. Viitattu 30.3.2018. (englanniksi)
2. 1 2 3 4 5 6  Jarva, Hannu: Sisko ja sen veljet.  *TS-Extra*, 5.12.2009, s. 18. Turku:  Turun Sanomat.
3. ↑  Uuden musiikin löytöretki. *Telvis.fi*.  Arkistoitu 9.8.2014. Viitattu 26.10.2020.
4. ↑  Siiri Nordin – Paremmin kuin kukaan (julkaisu 11.5.2011) *Suomen Musiikki*.  Arkistoitu 26.10.2020. Viitattu 26.10.2020.
5. ↑  Linnan juhlien legendaariset törttöilyt – äänestä pahin *MTV3 Uutiset*.  12.2014. Viitattu 26.10.2020.
6. ↑  Karjalainen, Aku: Mikä suomen kielessä on vaikeinta, laulaja ja lauluntekijä Siiri Nordin? *Turun Sanomat*.  30.7.2008. Viitattu 26.10.2020.
7. ↑  Siiri Nordin *Live Nation*. Viitattu 26.10.2020.
8. ↑  Siiri Nordin: Julkisuus pakotti luopumaan taksinkuljettajan töistä *MTV3 Uutiset*.  4.5.2011. Viitattu 26.10.2020.
9. ↑  Tanssii tähtien kanssa -kilpailijat julkistettiin *Iltalehti*.  30.8.2011. Viitattu 26.10.2020.
10. ↑  Gråsten, Hanna: 7 vuotta sitten julkisuudesta kadonnut Siiri Nordin, 37, muutti sadan asukkaan kylään: "Kyllä täällä stadipellet olisi ihmeissään" *Iltalehti*.  11.5.2018. Viitattu 12.5.2018.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana

 |

 |